De Forenede Nationers Fødevare- og Landbrugsorganisation (FAO) anså fristerne i forordning (EF) nr. 762/2008 for at ligge seks måneder for sent i forhold til deres rapporteringsbehov, hvilket resulterede i en parallel dataindsamling fra landene.

De fleste medlemsstater har i de senere år overholdt fristerne for indberetning af data. En tredjedel af dem indsendte dog nogle datasæt efter fristens udløb. I de fleste tilfælde var der tale om en forholdsvis kort forsinkelse. Eurostat har dog taget skridt til at finde en løsning med Frankrig og Italien, som gentagne gange har indsendt data meget sent, navnlig for referenceåret 2016.

Eurostat tilstræber konstant forbedringer af kvaliteten og tilgængeligheden af europæiske statistikker. Eurostat gør også en indsats for at nedbringe byrden for medlemsstaterne og respondenterne. Til det formål ses der i projektet "Streamlining and simplifying European fishery statistics" nærmere på den nuværende dataindsamling, og der udarbejdes en strategi for at gøre akvakulturstatistikkerne mere egnede til deres formål. Projektet sikrer samordning, således at statistikkerne afstemmes med de statistikker, som indsamles i henhold til forordning (EU) 2017/1004 , og en bedre tilpasning til det standardspørgeskema om akvakultur, som anbefales af den koordinerende arbejdsgruppe vedrørende fiskeristatistikker . Projektets første milepæl, nemlig at færdiggøre evalueringen af europæisk fiskeristatistik, blev nået i slutningen af 2019, da et arbejdsdokument fra Kommissionens tjenestegrene blev udarbejdet på grundlag af evalueringen .

I 2018 lancerede Eurostat projektet "Streamlining and simplifying European fishery statistics". Det består af en evaluering af den nuværende akvakultur, statistikker over fangster og landinger og en konsekvensanalyse af fremtidige politiske tiltag og mulig fremtidig lovgivning. Evalueringen, som også omhandlede, hvordan forordning (EF) nr. 762/2008 om akvakultur fungerer, blev afsluttet i 2019, og konsekvensanalysen blev iværksat i 2020.

Kommissionen vedtog de tidligere evalueringsrapporter om akvakulturstatistikker, som er forelagt i henhold til forordning (EF) nr. 762/2008, i juni 2015 (data for perioden 2011-2013) og i december 2017 (data for perioden 2014-2015). Denne rapport dækker data for perioden 2016-2018.

Forordningen gælder for medlemsstaterne, for Det Forenede Kongerige under overgangsperioden efter dets udtrædelse af EU og for Norge, Island og Lichtenstein (af relevans for EØS). Luxembourg og Liechtenstein har ingen kommerciel akvakulturproduktion og er derfor fritaget fra dataindberetningsforpligtelsen.

Kommissionen (Eurostat) udarbejder i henhold til Europa-Parlamentets og Rådets forordning (EF) nr. 762/2008 akvakulturstatistikker . Det anføres i forordningens artikel 11, at Kommissionen forelægger en evalueringsrapport for Europa-Parlamentet og Rådet hvert tredje år om statistikkernes relevans og kvalitet. Rapporten skal ligeledes omfatte en analyse af omkostningseffektiviteten af dataindsamlingssystemet og påpege bedste praksis, som kan mindske arbejdsbyrden for medlemsstaterne og føre til mere nyttige og bedre data.

Næsten alle medlemsstater bekræftede behovet for data om akvakulturproduktion også på nationalt niveau. De fleste nationale databehov blev helt eller næsten helt dækket af de data, som var indsamlet i henhold til forordningen. Forordning (EF) nr. 762/2008 omfatter imidlertid ikke vigtige data om mikroalger, input om foder og unge individer, produkters bestemmelse, produktionsomkostninger, beskæftigelse og andre socioøkonomiske variabler. Socioøkonomiske oplysninger for akvakultur indsamles i henhold til forordning (EU) 2017/1004. Nogle medlemsstater fandt derimod, at dataindsamlingen var for detaljeret og besværlig til nationale behov. På trods af akvakulturstatistikkernes relevans bekræftede evalueringen af fiskeristatistikkerne endvidere et højt niveau af utilfredshed blandt brugerne på grund af utilgængelighed, som var forårsaget af datafortroligheden.

Datene er desuden en vigtig kilde for andre organisationers publikationer og tjenester. Det europæiske markedsobservatorium for fiskevarer og akvakulturprodukter anvender europæiske akvakulturstatistikker ved udarbejdelsen af dets strukturanalyse af den europæiske fiskeri- og akvakultursektor. Verdenshandelsorganisationen anvender europæiske akvakulturstatistikker i sin eksamination af handelspolitikken.

De data, som indsamles i henhold til forordning (EF) nr. 762/2008, er vigtige for kvalificeret evidensbaseret politikudformning på både nationalt plan og EU-plan. Dataene om produktionsniveauer og tendenser er vigtige i forbindelse med en analyse af udviklingen af akvakultursektoren som del af den fælles fiskeripolitik. Kvantitative data spiller en central rolle i forbindelse med udformningen af medlemsstaternes flerårige nationale planer for bæredygtig akvakultur. De giver de politiske beslutningstagere og erhvervslivet et solidt grundlag, som sektorens fremtidige udvikling kan bygge på.

Akvakulturstatistikker bruges i vid udstrækning af forskellige databrugere. De danner grundlag for andre dataindsamlinger , navnlig for ferskvandsakvakultur, hvorom der ikke er indsamlet eller udgivet andre datasæt på EU-plan.

I oktober 2018 offentliggjorde Eurostat en håndbog om akvakulturstatistikker , som har yderligere forbedret ensartetheden og dermed dataenes sammenlignelighed landene imellem. Længden af tidsserierne – sammenlignelighed over tid – varierer landene imellem. I nogle lande går tidsserierne tilbage til 1970, mens andre lande først startede i 2011. Dataene fra den periode, som denne rapport dækker, er dog sammenlignelige over tid.

Der er etableret et kvalitetsstyringssystem i over halvdelen af landene. Siden den seneste rapport er den overordnede kvalitet, som Eurostat har evalueret, blevet forbedret i fem lande. De fleste forbedringer vedrørte aktualitet (syv lande), nøjagtighed og pålidelighed (fem lande). I 2018 blev alle kvalitetsaspekter forbedret i Frankrig, som foretager optælling. Ét land forbedrede relevans, mens ingen lande forbedrede sammenhæng og sammenlignelighed.

Eurostats offentlige database indeholder europæiske akvakulturstatistikker med følgende datasæt:

·akvakulturproduktion med undtagelse af produktion i klækkerier og yngleanlæg (fish_aq2a)

·akvakulturproduktion af fiskeæg til konsum (fish_aq2b)

·input til fangstbaseret akvakultur (fish_aq3)

·produktion i klækkerier og yngleanlæg på ægstadiet i livscyklussen (fish_aq4a) samt

·produktion i klækkerier og yngleanlæg på yngelstadiet i livscyklussen (fish_aq4b).

Endvidere offentliggør halvdelen af medlemsstaterne dataene i nationale onlinedatabaser eller som årstabeller, der kan downloades. Adgang til disse produkter er altid gratis.

2.4.2 Publikationer og datatabeller

Eurostat offentliggør data og artikler om akvakultur i sin onlinesamling Statistics Explained og i statistiske udgivelser .

De fleste medlemsstater offentliggør regelmæssigt akvakulturstatistikker i forskellige rapporter, i nogle tilfælde sammen med pressemeddelelser.

2.4.3 Metadata

Eurostat indsamler nationale kvalitetsrapporter hvert år som krævet i henhold til bilag 6 til forordning (EF) nr. 762/2008. Disse rapporter indeholder detaljerede oplysninger om kvaliteten af dataene og de metoder, der anvendes til at indsamle dem. ESS Metadata Handler indsamler de nationale kvalitetsrapporter, som følger det europæiske statistiske systems retningslinjer.

De europæiske referencemetadata, herunder en kvalitetsrapport på EU-plan om akvakulturstatistikker , offentliggøres i Eurostats offentlige database sammen med ovennævnte datatabeller. Landene reviderer metadataene hvert år.

2.5. Datafortrolighed

En vigtig mangel i de statistiske oplysninger om akvakultur, som er indsamlet i henhold til forordning (EF) nr. 762/2008, er det store antal af fortrolige dataceller. Dette skyldes primært to ting. For det første nødvendiggør forordningen en yderst detaljeret datastruktur, som igen fører til meget fragmenterede data. For det andet er akvakultursektoren yderst specialiseret, eftersom nogle virksomheder dyrker meget få arter og benytter sig af én primær produktionsmetode eller ét primært produktionsmiljø. Et stort antal data om enkelte fiskearter og aggregater er derfor blevet fortrolige.

Det vigtigste datasæt om akvakulturproduktion gav i 2018 anledning til problemer i forhold til datafortrolighed for næsten halvdelen af medlemsstaterne. Det betød, at EU-aggregater forblev fortrolige for de fleste arter, ofte på grund af fortrolige data i én medlemsstat. Ikke desto mindre blev den samlede produktionsmængde og -værdi på nationalt plan for 2016 offentliggjort for alle medlemsstaterne, mens den blev gjort fortrolig for Letland i 2017 og 2018. Fortrolige data fra en medlemsstat forhindrede offentliggørelse af EU-aggregatet for input til fangstbaseret akvakultur. Oplysninger om EU-produktionen af fiskeæg til konsum forblev fortrolige på grund af nicheproduktion i tre medlemsstater, mens den nationale produktion blev gjort fortrolig i Spanien og Ungarn i 2018. Dataene om produktionen fra klækkerier og yngleanlæg forblev fortrolige for en række medlemsstater.

Eurostat og medlemsstaterne har brugt tid og kræfter på at gøre så mange tal som muligt tilgængelige for databrugerne, samtidig med at den statistiske fortrolighed bevares, og processen holdes så effektiv som muligt.

3. Byrde og omkostningseffektivitet

Eurostat vurderede omkostningseffektiviteten af indsamlingen af akvakulturdata i henhold til forordning (EF) nr. 762/2008 ved hjælp af de metodologiske landerapporter for 2018 sammen med omkostningsanalysen efter statistisk produkt, som udføres hvert år af det europæiske statistiske system. Omkostningsanalysen er fra 2019, som dækkede indsamlingen af akvakulturdata for referenceåret 2017. 24 lande svarede på omkostningsanalysen, opgjort i penge er den gennemsnitlige omkostning på omkring 105 000 EUR om året. Det er ikke muligt at foretage en direkte sammenligning med tallet fra den seneste rapporteringsøvelse, eftersom det ikke var alle lande, der svarede på begge øvelser. 17 lande rapporterede omkostninger i både den forrige og den aktuelle rapporteringsøvelse. For disse lande faldt omkostningerne med 3 %.